(NÁVRH)

**VYHLÁŠKA**

**Ministerstva zdravotníctva Slovenskej republiky**

z ... 2024,

**ktorou sa ustanovujú podrobnosti o výdavkoch zdravotných poisťovní na rok 2025.**

Ministerstvo zdravotníctva Slovenskej republiky podľa § 15 ods. 8 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov ustanovuje:

**§ 1**

(1) Štruktúra výdavkov podľa typov zdravotnej starostlivosti je uvedená v prílohe č. 1 tabuľke č. 1.

(2) Limit výdavkov určený na zdravotnú starostlivosť je uvedený v prílohe č. 1 tabuľke č. 2.

(3) Percento určené pre jednotlivé typy zdravotnej starostlivosti z celkovej sumy výdavkov určenej na zdravotnú starostlivosť v rozpočte je uvedené v prílohe č. 1 tabuľke č. 3.

(4) Minimálna suma výdavkov určená pre jednotlivé typy zdravotnej starostlivosti z celkovej sumy výdavkov určenej na zdravotnú starostlivosť je uvedená v prílohe č. 1 tabuľke č. 4.

(5) Spôsob určenia percentuálnych podielov a minimálnych súm pre typy zdravotnej starostlivosti; pri type ústavná zdravotná starostlivosť, kde sa uplatňuje klasifikačný systém je uvedený v prílohe č. 1 v tabuľke č. 5.

(6) Spôsob, rozsah a termíny predkladania oznámenia o výdavkoch podľa typov zdravotnej starostlivosti zdravotnou poisťovňou sú uvedené v prílohe č. 2.

(7) Opatrenia z revízie výdavkov pre jednotlivé typy zdravotnej starostlivosti v eurách jednotlivo pre každú zdravotnú poisťovňu sú uvedené v prílohe č. 3.

(8) Maximálna suma výdavkov pre osobitné prípady úhrady liekov je uvedená v prílohe č. 1 tabuľke č. 6.

(9) Minimálna suma výdavkov určená pre subjekty verejnej správy, ktorým sa poskytnutá zdravotná starostlivosť uhrádza z verejného zdravotného poistenia je uvedená v prílohe č. 4.

**§ 2**

Táto vyhláška nadobúda účinnosť 1. februára 2025.